C 47/170
EL
Επίσημη Εφημερίδα της Ευρωπαϊκής Ένωσης
7.2.2023
Τετάρτη 6 Ιουλίου 2022
112. ενθαρρύνει την ΕΕ να συνεχίσει να εργάζεται για την ολοκλήρωση των πολυμερών διαπραγματεύσεων σχετικά με τις επιδοτήσεις στον τομέα της αλιείας στο πλαίσιο του Παγκόσμιου Οργανισμού Εμπορίου — εφαρμόζοντας τον στόχο βιώσιμης ανάπτυξης 14.6 — να απαγορεύσει ορισμένες μορφές αλιευτικών επιδοτήσεων που συμβάλλουν στην πλεονάζουσα αλιευτική ικανότητα και την υπεραλίευση, να καταργήσει τις επιδοτήσεις που συμβάλλουν στην ΠΛΑ αλιεία και να αποφύγει τη θέσπιση νέων τέτοιων επιδοτήσεων, σε πλήρη συμφωνία με τους στόχους που ορίζονται στην Ευρωπαϊκή Πράσινη Συμφωνία, στο 8ο πρόγραμμα δράσης για το περιβάλλον και στη Συμφωνία του Παρισιού· 113.
ζητεί η παγκόσμια διάσταση της στρατηγικής για τη βιοποικιλότητα να στηρίζει το δικαίωμα σε επαρκή τροφή, να εφαρμόζει τη διακήρυξης του ΟΗΕ για τα δικαιώματα των αγροτών και άλλων ατόμων που εργάζονται σε αγροτικές περιοχές με σκοπό τη λήψη μέτρων για την παγκόσμια βελτίωση των συνθηκών εργασίας των αγροτών και του εισοδήματος των αγροτών μικρής κλίμακας που αποτελούν μέρος των διεθνών αλυσίδων εφοδιασμού τροφίμων, και να διασφαλίζει ότι η αρχή της προφύλαξης περιλαμβάνεται για όλες τις απαιτήσεις για την ασφάλεια των τροφίμων· καλεί περαιτέρω την ΕΕ να ευθυγραμμίσει την εμπορική πολιτική της με τους στόχους της στρατηγικής «Από το αγρόκτημα στο πιάτο» και της στρατηγικής για τη βιοποικιλότητα και με τον στόχο της Ευρωπαϊκής Πράσινης Συμφωνίας για ουδέτερο ισοζύγιο διοξειδίου του άνθρακα· 114. τονίζει ότι, για την επιτυχή επιδίωξη των στόχων βιωσιμότητας, απαραίτητη προϋπόθεση είναι να συμβάλλουν και οι τρίτες χώρες που ενεργούν στην παγκόσμια σκηνή· 115.
υπογραμμίζει την αξία των τροφίμων, η οποία πρέπει επίσης να νοείται πολύ περισσότερο από ένα απλό εμπόρευμα, αλλά ως δικαίωμα για τους ανθρώπους που πρέπει να υλοποιηθεί, και ο οικονομικός, κοινωνικός και περιβαλλοντικός αντίκτυπος και οι εξωτερικοί παράγοντες πρέπει να αξιολογηθούν καλύτερα και να μετριαστούν ή να αξιοποιηθούν όπως απαιτείται· 116.
ζητά ενισχυμένη δράση σε διεθνές επίπεδο προκειμένου να διασφαλιστεί ότι η επισιτιστική ασφάλεια θα είναι στο επίκεντρό της διαδικασίας λήψης αποφάσεων πολιτικής, προκειμένου να αποφευχθεί η έλλειψη και να εξασφαλιστεί η διατροφική ασφάλεια στις πλέον ευάλωτες χώρες· 117.
ζητεί να συνεχιστούν οι προσπάθειες για να διασφαλιστεί η συνοχή των πολιτικών της ΕΕ σύμφωνα με την αρχή της συνοχής των πολιτικών για τη βιώσιμη ανάπτυξη· ζητεί να διασφαλιστεί ότι οι ευρωπαϊκές εξαγωγές δεν θα βλάψουν την ανάπτυξη της τοπικής παραγωγής και των τοπικών αγορών· τονίζει ότι οι συμφωνίες ελεύθερων συναλλαγών της ΕΕ δεν θα πρέπει να διαταράσσουν την τοπική γεωργία, να ζημιώνουν τους μικρούς παραγωγούς ή να επιδεινώνουν την εξάρτηση από τις εισαγωγές τροφίμων· ζητεί τη στήριξη της τοπικής παραγωγής και κατανάλωσης που μπορούν να εξασφαλίσουν τη δημιουργία τοπικής απασχόλησης, να εξασφαλίσουν δίκαιες τιμές, να εγγυηθούν την προστασία της υγείας και της ασφάλειας των εργαζομένων, και να μειώσουν την εξάρτηση των χωρών από τις εισαγωγές και την ευπάθειά τους στις διεθνείς διακυμάνσεις των τιμών· 118. επισημαίνει την ανάγκη για σαφείς κατευθυντήριες γραμμές σχετικά με τον τρόπο επίτευξης της συνοχής της αναπτυξιακής πολιτικής σε επίπεδο ΕΕ, αντιμετωπίζοντας παράλληλα τους δυνητικά αντικρουόμενους στόχους πολιτικής· ζητεί από την ΕΕ να εγγυηθεί τη συνοχή των ευρωπαϊκών γεωργικών και εμπορικών πολιτικών για τη στήριξη της επισιτιστικής ασφάλειας και της επισιτιστικής κυριαρχίας και την προστασία των τοπικών και περιφερειακών αγορών· o o 119.
o
αναθέτει στην Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.